ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രിയും ബഹുമാനപ്പെട്ട ശ്രീലങ്കൻ പ്രധാനമന്ത്രി മഹീന്ദ രാജപക്സയും ടെലിഫോണില് സംസാരിച്ചു
ശ്രീലങ്കന് പാര്ലമെന്റംഗമെന്ന നിലയില് 50 വര്ഷം പൂര്ത്തിയാക്കുന്ന ബഹുമാനപ്പെട്ട ശ്രീലങ്കന് പ്രധാനമന്ത്രി മഹീന്ദ രാജപക്സയെ പ്രധാനമന്ത്രി ശ്രീ. നരേന്ദ്ര മോദി ടെലിഫോണിലൂടെ അഭിനന്ദനം അറിയിച്ചു. നീണ്ട രാഷ്ട്രീയ ജീവിതത്തിനിടെ ബഹുമാനപ്പെട്ട രാജപക്സെ നല്കിയ സംഭാവനകള് അനുസ്മരിച്ച പ്രധാനമന്ത്രി, അദ്ദേഹത്തിനു ഭാവിനന്മകള് നേര്ന്നു. ശ്രീലങ്കയിലെ ഇന്ത്യന് വംശജരായ തമിഴരുടെ പ്രധാന നേതാക്കളില് ഒരാളായ ശ്രീ. അറുമുഖന് തോണ്ടമാന്റെ അപ്രതീക്ഷിതമായ അകാല നിര്യാണത്തില് പ്രധാനമന്ത്രി അനുശോചിച്ചു. ഇന്ത്യയും ശ്രീലങ്കയും തമ്മിലുള്ള വികസന പങ്കാളിത്തം മുന്നോട്ടുകൊണ്ടുപോകുന്നതില് ശ്രീ. തോണ്ടമാന് വഹിച്ച പങ്കു പ്രധാനമന്ത്രി അനുസ്മരിച്ചു. കോവിഡ്- 19 മഹാവ്യാധി സൃഷ്ടിക്കുന്ന ആരോഗ്യ, സാമ്പത്തിക പ്രത്യാഘാതങ്ങളെ കുറിച്ചും പ്രശ്ന പരിഹാരത്തിനായി ഇരു രാജ്യങ്ങളും കൈക്കൊള്ളുന്ന നടപടികളെ കുറിച്ചും നേതാക്കള് ചര്ച്ച ചെയ്തു. വെല്ലുവിളി നേരിടുന്ന ഈ സമയത്തു സാധ്യമായ എല്ലാ പിന്തുണയും നല്കാന് സന്നദ്ധമായി ഇന്ത്യ നിലകൊള്ളുന്നതായി പ്രധാനമന്ത്രി ഉറപ്പു നല്കി.
(
പ്രധാനമന്ത്രിയുടെ ഓഫീസ്
വനിതാ ഏഷ്യാ കപ്പ് നേടിയ ഇന്ത്യൻ വനിതാ ക്രിക്കറ്റ് ടീമിന് പ്രധാനമന്ത്രിയുടെ അഭിനന്ദനം
ഏഴാമത് വനിതാ ഏഷ്യാ കപ്പ് നേടിയ ഇന്ത്യൻ വനിതാ ക്രിക്കറ്റ് ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
അന്താരാഷ്ട്ര ക്രിക്കറ്റ് കൗൺസിലിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"നമ്മുടെ വനിതാ ക്രിക്കറ്റ് ടീം അവരുടെ മനക്കരുത്തും, വൈദഗ്ധ്യവും കൊണ്ട് നമ്മെ അഭിമാനഭരിതരാക്കുന്നു ! വനിതാ ഏഷ്യാ കപ്പ് നേടിയ ടീമിന് അഭിനന്ദനങ്ങൾ. അവർ മികച്ച വൈദഗ്ധ്യവും കൂട്ടായ പ്രവർത്തനവും പ്രകടമാക്കി. കളിക്കാർക്ക് അവരുടെ വരാനിരിക്കുന്ന യത്നങ്ങൾക്ക് ആശംസകൾ."
--ND--
(Our women cricket team makes us proud with their grit and dexterity! Congratulations to the team for winning the Women’s Asia Cup. They have shown outstanding skill and teamwork. Best wishes to the players for their upcoming endeavours. https://t.co/6hq5V08Cy9
— Narendra Modi  October 15, 2022
ആഭ്യന്തരകാര്യ മന്ത്രാലയം
ദക്ഷിണേന്ത്യൻ സംസ്ഥാനങ്ങളിൽ ഇസ്ലാമിക ഭീകരരുടെ സാന്നിദ്ധ്യം
 ചേർന്ന ചില സംഭവങ്ങൾ കേന്ദ്ര-സംസ്ഥാന സുരക്ഷാ ഏജൻസികളുടെ ശ്രദ്ധയിൽ പെട്ടിട്ടുണ്ട്. ദക്ഷിണേന്ത്യൻ സംസ്ഥാനങ്ങളായ കേരളം, തെലങ്കാന, ആന്ധ്രാപ്രദേശ്, കർണാടക, തമിഴ്നാട് എന്നിവിടങ്ങളിൽ ഐ.എസ്. സാന്നിധ്യവുമായി ബന്ധപ്പെട്ട് 17 കേസുകൾ ദേശീയ അന്വേഷണ ഏജൻസി രജിസ്റ്റർ ചെയ്തു. പ്രതികളായ 122 പേരെ അറസ്റ്റ് ചെയ്തു.
ഇസ്ലാമിക് സ്റ്റേറ്റ് / ഇസ്ലാമിക് സ്റ്റേറ്റ് ഓഫ് ഇറാഖ് ആൻഡ് ലെവന്റ് / ഇസ്ലാമിക് സ്റ്റേറ്റ് ഓഫ് ഇറാഖ് ആൻഡ് സിറിയ / ദേയ്ഷ് / ഇസ്ലാമിക് സ്റ്റേറ്റ് ഇൻ ഖൊറാസാൻ പ്രൊവിൻസ്  / ഐസിസ് വിലായത്ത് ഖൊറാസാൻ / ഇസ്ലാമിക് സ്റ്റേറ്റ് ഓഫ് ഇറാഖ് ആൻഡ് ഷാം-ഖൊറാസാൻ  എന്നിവയെയും, ഇവയുമായി ബന്ധമുള്ള സംഘടനകളെയും കേന്ദ്രസർക്കാർ ഭീകര സംഘടനകളായി പ്രഖ്യാപിക്കുകയും നിയമവിരുദ്ധ പ്രവർത്തന നിരോധന നിയമം-1967 ന്റെ ആദ്യ പട്ടികയിൽ ഉൾപ്പെടുത്തുകയും ചെയ്തിട്ടുണ്ട്. ഐ.എസ്., അതിന്റെ പ്രത്യയശാസ്ത്രം പ്രചരിപ്പിക്കുന്നതിന് വിവിധങ്ങളായ ഇന്റർനെറ്റ് അധിഷ്ഠിത സാമൂഹ്യമാധ്യമങ്ങൾ ഉപയോഗിക്കുന്നു. ബന്ധപ്പെട്ട സുരക്ഷാ ഏജൻസികൾ ഇത്തരത്തിലുള്ള സൈബറിടങ്ങൾ സൂക്ഷ്മമായി നിരീക്ഷിക്കുകയും നിയമപ്രകാരം നടപടിയെടുക്കുകയും ചെയ്തു വരുന്നു.
കേരളം, കർണാടക, ആന്ധ്രാപ്രദേശ്, തെലങ്കാന, മഹാരാഷ്ട്ര, തമിഴ്നാട്, പശ്ചിമ ബംഗാൾ, രാജസ്ഥാൻ, ബിഹാർ, ഉത്തർപ്രദേശ്, മധ്യപ്രദേശ്, ജമ്മു കശ്മീർ എന്നിവിടങ്ങളിൽ വളരെ സജീവമായ ഐ.എസ് സാന്നിദ്ധ്യം ഉണ്ടെന്ന് ദേശീയ അന്വേഷണ ഏജൻസി  നടത്തിയ അന്വേഷണത്തിൽ വ്യക്തമായി.
രാജ്യസഭയിൽ ഉന്നയിച്ച ചോദ്യത്തിന് രേഖാമൂലം നൽകിയ മറുപടിയിലാണ് ആഭ്യന്തര സഹമന്ത്രി ശ്രീ ജി. കിഷൻ റെഡ്ഡി ഇക്കാര്യങ്ങൾ വ്യക്തമാക്കിയത്.
മന്ത്രിസഭ
ഇന്ത്യയും ഫ്രാന്സും തമ്മില് കുടിയേറ്റം സംബന്ധിച്ച കരാറിന് മന്ത്രിസഭയുടെ അംഗീകാരം
ഇന്ത്യയും, ഫ്രാന്സും തമ്മിലുള്ള കുടിയേറ്റ പങ്കാളിത്ത കരാറിന്റെ സാധുവാക്കലിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. 2018 മാര്ച്ചില് ഫ്രഞ്ച് പ്രസിഡന്റിന്റെ ഇന്ത്യാ സന്ദര്ശന വേളയിലാണ് കരാര് ഒപ്പുവച്ചത്.
ഇരു രാജ്യങ്ങളിലേയും ജനങ്ങള് തമ്മിലുള്ള ബന്ധങ്ങള്, വിദ്യാര്ത്ഥികള്, ഗവേഷകര്, അക്കാദമിക് വിദഗ്ധര്, നൈപുണ്യമുള്ള പ്രൊഫഷണലുകള് തുടങ്ങിയവരുടെ പരസ്പര കൈമാറ്റം മുതലായവ ശക്തിപ്പെടുത്തുന്നതില് ഒരു സുപ്രധാന നാഴികകല്ലാണ് കരാര്. ഒപ്പം ഇരു ഭാഗത്തു നിന്നുമുള്ള അനധികൃത കുടിയേറ്റം, മനുഷ്യക്കടത്ത് തുടങ്ങിയവുമായി ബന്ധപ്പെട്ട സഹകരണം ശക്തിപ്പെടുത്തുന്നതിലും കരാര് പ്രധാന പങ്ക് വഹിക്കും. ഫ്രാന്സുമായുള്ള ഇന്ത്യയുടെ സത്വരം വികസിക്കുന്ന ബഹുതല ബന്ധങ്ങളുടെ സാക്ഷ്യപത്രമായ കരാര് ഇരു രാജ്യങ്ങള്ക്കുമിടയില് വര്ദ്ധിച്ചു വരുന്ന വിശ്വാസത്തിന്റെ പ്രതീകം കൂടിയാണ്.
(തുടക്കത്തില് ഏഴ് വര്ഷമാണ് കരാറിന്റെ കാലാവധി. സ്വമേധയാ പുതുക്കലിനുള്ള വ്യവസ്ഥയും കരാറിലുണ്ട്. ഒരു സംയുക്ത പ്രവര്ത്തക ഗ്രൂപ്പിന്റെ നേതൃത്വത്തിലുള്ള നിരീക്ഷണ സംവിധാനവും ഉണ്ടാകും.
ND MRD
പ്രധാനമന്ത്രിയുടെ ഓഫീസ്
പ്രമുഖ ഒഡിയ സാഹിത്യകാരൻ ഡോ. രജത് കുമാർ കാറിന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രമുഖ ഒഡിയ സാഹിത്യകാരൻ ഡോ. രജത് കുമാർ കാറിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഡോ. രജത് കുമാർ കർ സാംസ്കാരിക ലോകത്തെ പ്രമുഖനായിരുന്നു. രഥയാത്രയുടെ ചരിത്രം രചിച്ച രീതിയിലും വൈവിധ്യമാർന്ന വിഷയങ്ങളിൽ എഴുതിയതിലും പാലാ കലയെ പുനരുജ്ജീവിപ്പിക്കാൻ പ്രവർത്തിച്ചതിലും അദ്ദേഹത്തിന്റെ ബഹുമുഖ വ്യക്തിത്വം കാണപ്പെട്ടു. അദ്ദേഹത്തിന്റെ വിയോഗത്തിൽ ദുഃഖമുണ്ട്. അദ്ദേഹത്തിന്റെ കുടുംബത്തിനും ആരാധകർക്കും അനുശോചനം രേഖപ്പെടുത്തുന്നു. ഓം ശാന്തി."
ND
(
ആഭ്യന്തരകാര്യ മന്ത്രാലയം
ദുരന്തനിവാരണ മേഖലയിലെ സഹകരണത്തിന് ഇന്ത്യയും തുര്ക്ക്മെനിസ്ഥാനും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ദുരന്തനിവാരണ മേഖലയിലെ സഹകരണത്തിന് ഇന്ത്യയും തുര്ക്ക്മെനിസ്ഥാനും തമ്മില് ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പരസ്പരമുള്ള ദുരന്തനിവാരണ സംവിധാനങ്ങളില് നിന്ന് ഇന്ത്യയ്ക്കും തുര്ക്ക്മെനിസ്ഥാനും പ്രയോജനം ലഭിക്കുന്ന ഒരു സംവിധാനം സ്ഥാപിക്കാനാണ് ധാരണാപത്രം ലക്ഷ്യമിടുന്നത് . അത് ദുരന്തനിവാരണ മേഖലയിലെ തയ്യാറെടുപ്പ്, പ്രതികരണം, ശേഷി വര്ദ്ധിപ്പിക്കല് തുടങ്ങിയവ ശക്തിപ്പെടുത്തുന്നതിന് സഹായിക്കും.
താഴെപ്പറയുന്ന മേഖലകളില് പരസ്പര പ്രയോജനകരമായ അടിസ്ഥാനത്തിലുള്ള സഹകരണമാണ് ധാരണാപത്രം വിഭാവനം ചെയ്യുന്നത്:
1. അടിയന്തിര സാഹചര്യങ്ങള് നിരീക്ഷിക്കുകയും പ്രവചിക്കുകയും അവയുടെ അനന്തരഫലങ്ങള് വിലയിരുത്തുകയും ചെയ്യുക;
(2. യോഗ്യതയുള്ള അധികാരികള് വഴി ദുരന്തനിവാരണത്തില് ഏര്പ്പെട്ടിരിക്കുന്ന ഉചിതമായ സ്ഥാപനങ്ങള് തമ്മിലുള്ള ആശയവിനിമയം,
3. ഗവേഷണ പദ്ധതികളുടെ സംയുക്ത ആസൂത്രണം, വികസനം, നടപ്പാക്കല്, ശാസ്ത്ര സാങ്കേതിക പ്രസിദ്ധീകരണങ്ങളുടെയും ദുരന്തനിവാരണ മേഖലയിലെ ഗവേഷണപ്രവര്ത്തനങ്ങളുടെ ഫലങ്ങളുടെയും കൈമാറ്റം;
4. ഈ ധാരണാപത്രത്തിന്റെ പരിധിയിലെ പരസ്പര സമ്മതത്തോടെയുള്ള വിവരങ്ങള്, ആനുകാലികങ്ങള് അല്ലെങ്കില് മറ്റേതെങ്കിലും പ്രസിദ്ധീകരണങ്ങള്, വീഡിയോ, ഫോട്ടോ സാമഗ്രികള്, സാങ്കേതികവിദ്യകള് എന്നിവയുടെ കൈമാറ്റം;
5. സംയുക്ത കോണ്ഫറന്സുകള്, സെമിനാറുകള്, ശില്പ്പശാലകള് എന്നിവയും അതുകൂടാതെ പ്രസക്തമായ മേഖലകളില് അഭ്യാസങ്ങളും പരിശീലനങ്ങളും സംഘടിപ്പിക്കുക;
6. ദുരന്തനിവാരണത്തിലെ വിദഗ്ധരുടെയും അനുഭവങ്ങളുടെയും കൈമാറ്റം;
7. രക്ഷാപ്രവര്ത്തനങ്ങളിലും തിരച്ചിലിലും ആദ്യം പ്രതികരിക്കുന്നവരുടെ പരിശീലനവും ശേഷി വര്ദ്ധിപ്പിക്കലും; ദുരന്തനിവാരണ രംഗത്ത് ശേഷി വര്ദ്ധിപ്പിക്കുന്നതിന് പരിശീലനം തേടുന്നവരുടെയും വിദഗ്ധരുടെയും കൈമാറ്റം;
8. സാങ്കേതിക സൗകര്യങ്ങളും ഉപകരണങ്ങളും നല്കുന്നതിനും മുന്കൂര് മുന്നറിയിപ്പ് സംവിധാനങ്ങള് മെച്ചപ്പെടുത്തുന്നതിനും ദുരന്തനിവാരണത്തിലെ കക്ഷികളുടെ ശേഷി വര്ദ്ധിപ്പിക്കുന്നതിനും പരസ്പര സമ്മതപ്രകാരം സഹായം നല്കല്;
9. അടിയന്തര പ്രതിരോധത്തിന് പരസ്പര സമ്മതപ്രകാരം സഹായം നല്കല്;
10. ദുരന്തങ്ങളെ പ്രതിരോധിക്കുന്ന പശ്ചാത്തല സൗകര്യങ്ങള് സൃഷ്ടിക്കുന്നതിനുള്ള അറിവും വൈദഗ്ധ്യവും പരസ്പരം പങ്കുവയ്ക്കല്;
11. അന്തര്ദേശീയമായി അംഗീകരിക്കപ്പെട്ട മാനദണ്ഡങ്ങള്ക്കനുസൃതമായി പരസ്പര സമ്മതത്തോടെ ഗുണനിലവാര പരിപാലന സൗകര്യങ്ങള് പകരം നല്കുക;
12. കക്ഷികളിലെ യോഗ്യരായ അധികാരികള് പരസ്പരം അംഗീകരിച്ചേക്കാവുന്ന, ദുരന്തനിവാരണവുമായി ബന്ധപ്പെട്ട മറ്റേതെങ്കിലും പ്രവര്ത്തനങ്ങള് :
നിലവില്, സ്വിറ്റ്സര്ലന്ഡ്, റഷ്യ, സാര്ക്ക്, ജര്മ്മനി, ജപ്പാന്, താജിക്കിസ്ഥാന്, മംഗോളിയ, ബംഗ്ലാദേശ്, ഇറ്റലി എന്നീ രാജ്യങ്ങളുമായി ദുരന്തനിവാരണ മേഖലയിലെ സഹകരണത്തിനായി ഉഭയകക്ഷി / ബഹുമുഖ കരാര് / ധാരണാപത്രം / താല്പര്യത്തിലുള്ള സംയുക്ത പ്രഖ്യാപനം / സഹകരണ മെമ്മോറാണ്ടം എന്നിവയില് ഇന്ത്യ ഒപ്പുവച്ചിട്ടുണ്ട്
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
നിമാച്ച്-രത്ലം റെയിൽവേ പാത ഇരട്ടിപ്പിക്കുന്നതിന് മന്ത്രിസഭ അംഗീകാരം നൽകി
പദ്ധതിയുടെ ആകെ കണക്കാക്കിയ ചെലവ് 1,095.88 കോടി രൂപയും അതിന്റെ വർദ്ധനവ് / പൂർത്തീകരണ ചെലവ് 1,184.67 കോടി രൂപയുമാണ്
ഒന്നാം വർഷം മുതൽ പ്രതിവർഷം 5.67 ദശലക്ഷം ടൺ അധിക ചരക്ക് ഗതാഗതം പ്രതീക്ഷിക്കുന്നു, ഇത് 11 -ാം വർഷത്തിൽ 9.45 ദശലക്ഷം ടണ്ണായി ഉയരും.
പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയിലുള്ള സാമ്പത്തിക കാര്യങ്ങൾക്കായുള്ള കേന്ദ്ര മന്ത്രിസഭാ സമിതി നിമാച്ച്-രത്ലം റെയിൽവേ പാത ഇരട്ടിപ്പിക്കുന്നതിന് അംഗീകാരം നൽകി. പദ്ധതിയുടെ ആകെ കണക്കാക്കിയ ചെലവ് 1,095.88 കോടി രൂപയും അതിന്റെ വർദ്ധനവ് / പൂർത്തീകരണ ചെലവ് 1,184.67 കോടി രൂപയുമാണ്. ലൈനിന്റെ ഇരട്ടിപ്പിക്കലിന്റെ ആകെ നീളം 132.92 കിലോമീറ്ററാണ്. നാല് വർഷത്തിനുള്ളിൽ പദ്ധതി പൂർത്തിയാക്കും.
അറ്റകുറ്റപ്പണികൾക്കൊപ്പം 145.6% വരെയാണ് നിമാച്ച്-രത്ലം വിഭാഗത്തിന്റെ ലൈൻ ശേഷി വിനിയോഗം. സിമന്റ് കമ്പനികളുടെ ക്യാപ്റ്റീവ് പവർ പ്ലാന്റുകൾക്കുള്ള കൽക്കരിയാണ് പ്രധാന ചരക്ക് ഗതാഗതം. നിമച് - ചിത്തോർഗഢ് പ്രദേശത്ത് ചുണ്ണാമ്പുകല്ലിന്റെ വാൻ നിക്ഷേപം ഉള്ളതിനാൽ പുതിയ സിമന്റ് വ്യവസായങ്ങൾ വരുന്നതോടെ ഈ വിഭാഗത്തിലെ ട്രാഫിക് കൂടുതൽ വർദ്ധിക്കും.
(നിമച്ച്-രത്ലം സെക്ഷൻ ഇരട്ടിപ്പിക്കുന്നത് ഈ വിഭാഗത്തിന്റെ ശേഷി വർദ്ധിപ്പിക്കും. അങ്ങനെ, കൂടുതൽ ചരക്കുകളും പാസഞ്ചർ ട്രെയിനുകളും ഇതു വഴി കടന്നു പോകും. സിമൻറ് വ്യവസായങ്ങളുടെ സാമീപ്യം കാരണം, ഒന്നാം വർഷം മുതൽ പ്രതിവർഷം 5.67 ദശലക്ഷം ടൺ അധിക ചരക്ക് ഗതാഗതം പ്രതീക്ഷിക്കുന്നു, ഇത് 11 വർഷത്തിൽ 9.45 ദശലക്ഷം ടൺ ആയി വർദ്ധിക്കും. ഇത് എളുപ്പത്തിലുള്ള കണക്റ്റിവിറ്റിയും പ്രദേശത്തിന്റെ സാമൂഹിക-സാമ്പത്തിക വികസനത്തിനും കാരണമാകും . കോട്ടയിലെ ഊഞ്ചാ ഗഢ് ഉൾപ്പെടെയുള്ള നിരവധി ചരിത്ര സ്ഥലങ്ങൾ ഇവിടെ സ്ഥിതി ചെയ്യുന്നതിനാൽ ഈ പദ്ധതി ഈ പ്രദേശത്തെ ടൂറിസം വർദ്ധിപ്പിക്കും.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 37.21 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 42,766 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,55,033
ചികിത്സയിലുള്ളത് ആകെ രോഗബാധിതരുടെ 1.48 ശതമാനം
രാജ്യത്താകമാനം ഇതുവരെ 2,99,33,538 പേർ രോഗമുക്തരായി
കഴിഞ്ഞ 24 മണിക്കൂറിനിടെ 45,254 പേർ സുഖം പ്രാപിച്ചു
രോഗമുക്തി നിരക്ക് 97.2% ആയി വർദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.34 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.19%, തുടർച്ചയായ 19-ാം ദിവസവും 3 ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 42.9 കോടി പരിശോധനകൾ.
പ്രത്യേക സേവനങ്ങളും ഫീച്ചറുകളും
ബൗദ്ധികസ്വത്തവകാശവും സ്ത്രീകളും: സിഎംഎഫ്ആർഐയിൽ ശിൽപശാല നടന്നു
കൊച്ചി: ബൗദ്ധികസ്വത്തവകാശ പേറ്റന്റ് സംവിധാനങ്ങൾ ഉപയോഗിക്കുന്നതിൽ ലിംഗ അസമത്വം നിലനിൽക്കുന്നുണ്ടെന്ന് ശിൽപശാല. ശാസ്ത്ര ഗവേഷണ മേഖലകളിൽ സത്രീകളുടെ പ്രാതിനിധ്യം വളരെ കുറവാണെന്നും കേന്ദ്ര സമുദ്രമത്സ്യ ഗവേഷണ സ്ഥാപനത്തിൽ  നടന്ന ശിൽപശാലയിൽ അഭിപ്രായമുയർന്നു.
ഇന്ത്യയിലെ ശാസ്ത്രഗവേഷകരിൽ 6.6 ശതമാനം മാത്രമാണ് സ്ത്രീകൾ. 2022ൽ അന്താരാഷ്ട്ര പേറ്റന്റ് അപേക്ഷകളിൽ പേരുള്ള ഗവേഷകരിൽ സ്ത്രീകളുടെ പ്രാതിനിധ്യം 16.2 ശതമാനമാണ്. ശാസ്ത്ര-ഗവേഷണ മേഖലകളിലെ ഈ ലിംഗ അസമത്വം തിരിച്ചറിഞ്ഞ് കൂടുതൽ സ്ത്രീകളെ ഇത്തരം പഠന-ഗവേഷണ മേഖലകളിലേക്കെത്തിക്കാനുള്ള പ്രോത്സാഹനം നൽകണമെന്നും ശിൽപശാലയിൽ നിർദേശമുയർന്നു.
സിഎംഎഫ്ആർഐയിലെ ഇൻസ്റ്റിറ്റ്യൂട്ട് ടെക്നോളജി മാനേജ്മെന്റ് യൂണിറ്റും വനിതാസെല്ലും സംയുക്തമായാണ് ശിൽപശാല സംഘടിപ്പിച്ചത്. ഡയറക്ടർ ഡോ എ ഗോപാലകൃഷ്ൺ അധ്യക്ഷത വഹിച്ചു. പ്രൊഫ. ലിസ പി ലൂക്കോസ്, ഡോ ആതിര പി എസ് നായർ, ഡോ ആരതി അശോക് എന്നിവർ പ്രബന്ധങ്ങളവതരിപ്പിച്ചു.
ഡോ കാജൽ ചക്രവർത്തി, ഡോ മിറിയം പോൾ ശ്രീറാം, ഡോ സി രാമചന്ദ്രൻ, ഡോ സന്ധ്യ സുകുമാരൻ സംസാരിച്ചു.
യു.പി.എസ്.സി
നാഷണല് ഡിഫന്സ്അക്കാദമി, നേവല്അക്കാദമി പരീക്ഷ 2018:അന്തിമ ഫലം പ്രസിദ്ധീകരിച്ചു
നാഷണല് ഡിഫന്സ്അക്കാദമിയിലെ നൂറ്റി നാല്പ്പത്തി രണ്ടാമത്കോഴ്സിലേക്കും  ഇന്ത്യന് നാവികഅക്കാദമിയിലെ നൂറ്റി നാലാമത്കോഴ്സിലേക്കും പ്രവേശനത്തിനായിയൂണിയന് പബ്ലിക് സര്വീസ് കമീഷന് 2018 സെപ്റ്റംബര് 9 ന് നടത്തിയഎഴുത്തു പരീക്ഷയുടെയുംവിവിധ സര്വീസസ്സെലക്ഷന് ബോര്ഡുകള് നടത്തിയ ഇന്റര്വ്യൂകളുടെയും അടിസ്ഥാനത്തില് പ്രവേശനത്തിന് യോഗ്യത നേടിയവരുടെ പട്ടിക പ്രസിദ്ധീകരിച്ചു. പരീക്ഷാഫലംhttp://www.upsc.gov.in എന്ന വെബ്സൈറ്റില് ലഭ്യമാണ്. വൈദ്യ പരിശോധനയുടെ ഫലംപരിഗണിക്കാതെയാണ് ഈ പട്ടിക തയാറാക്കിയിരിക്കുന്നത്.കോഴ്സുകള് ആരംഭിക്കുന്ന തീയതി സംബന്ധിച്ച വിവരങ്ങള് www.joinindianarmy.nic.in,www.nausena-bharti.nic.in, www.careerairforce. nic.inഎന്നീവെബ്സൈറ്റുകളില്ലഭ്യമാണ്.പരീക്ഷയില്ഉദ്യോഗാര്ത്ഥികള്ക്ക്ലഭിച്ച മാര്ക്ക് 15 ദിവസംകഴിഞ്ഞ്യു.പി.എസ്.സി വെബ്സൈറ്റില് പ്രസിദ്ധീകരിക്കുന്നതാണ്.
, വെസ്റ്റ്ബ്ലോക്ക് നമ്പര് 3, വിംഗ്-1, ആര്.കെ പുരം, ന്യൂഡല്ഹി-110066 എന്ന വിലാസത്തില് അയക്കണം. മേല്വിലാസത്തില് എന്തെങ്കിലും മാറ്റമുണ്ടെങ്കില്അതും അറിയിക്കണം.
പരീക്ഷാഫലം സംബന്ധിച്ച സംശയ നിവാരണത്തിനായി ഉദ്യോഗാര്ത്ഥികള്ക്ക് ന്യൂഡല്ഹിയിലെയു.പി.എസ്.സിഓഫീസിലെ സിഗേറ്റിനടുത്തുള്ള സേവന കേന്ദ്രത്തില് നേരിട്ടോ, 011-23385271/011-23381125/01123098543 എന്നീ നമ്പറുകളിലോ ബന്ധപ്പെടാം. പ്രവൃത്തിദിവസങ്ങളില്രാവിലെ 10 മുതല്വൈകിട്ട് 5 മണിവരെ ഈ സൗകര്യംലഭ്യമാണ്.
AM MRD- 277
രാജ്യരക്ഷാ മന്ത്രാലയം
ഏഴു സംസ്ഥാനങ്ങളിലും കേന്ദ്രഭരണപ്രദേശങ്ങളിലുമായി ബി.ആര്.ഒ നിര്മ്മിച്ച 44 പാലങ്ങള് രാജ്യരക്ഷാമന്ത്രി രാഷ്ട്രത്തിന് സമര്പ്പിച്ചു
രാജ്യത്തിന്റെ പടിഞ്ഞാറ്, വടക്ക്, വടക്ക് കിഴക്കന് അതിര്ത്തി പ്രദേശങ്ങളുമായി ചേര്ന്ന തന്ത്രപ്രധാന ഇടങ്ങളില് ബോര്ഡര് റോഡ്സ് ഓര്ഗനൈസേഷന് നിര്മാണം പൂര്ത്തിയാക്കിയ 44 പാലങ്ങള് രാജ്യരക്ഷാമന്ത്രി ശ്രീ. രാജ്നാഥ് സിംഗ് വീഡിയോ കോണ്ഫറന്സ് വഴി ഉദ്ഘാടനം ചെയ്തു. അരുണാചല് പ്രദേശിലെ നെച്ചിപു തുരങ്ക പാതയുടെ ശിലാസ്ഥാപന കര്മവും അദ്ദേഹം നിര്വഹിച്ചു.
ഉള്പ്രദേശങ്ങളിലേക്ക് ഗതാഗതം സാധ്യമാക്കുന്ന പുതിയ പാലങ്ങള് രാജ്യസുരക്ഷയില് തന്ത്രപ്രധാന സ്ഥാനമാണ് വഹിക്കുന്നത്. ഏഴ് സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമാണ് പുതിയ പാലങ്ങള് നിര്മ്മിച്ചത്.. കേന്ദ്രമന്ത്രി ഡോ. ജിതേന്ദ്ര സിംഗ്, സംയുക്ത സേന തലവന് ജനറല് ബിപിന് റാവത്ത്, കരസേനാ മേധാവി ജനറല് എം.എം നരവാനെ, രാജ്യരക്ഷാ സെക്രട്ടറി ശ്രീ അജയ് കുമാര്, കേന്ദ്രമന്ത്രി ശ്രീ കിരണ് റിജിജു, ഹിമാചല് പ്രദേശ്- പഞ്ചാബ്- സിക്കിം- ഉത്തരാഖണ്ഡ് മുഖ്യമന്ത്രിമാര്, ജമ്മു കശ്മീര് ലഫ്റ്റനന്റ് ഗവര്ണര് തുടങ്ങിയവരുടെ സാന്നിധ്യത്തിലാണ് രക്ഷാമന്ത്രി വീഡിയോ കോണ്ഫറന്സ് മുഖേന പാലങ്ങള് ഉദ്ഘാടനം ചെയ്തത്.
പുതിയ പാലങ്ങളുടെ നിര്മ്മാണം പൂര്ത്തിയായതോടെ വിദൂര പ്രദേശങ്ങളിലുള്ളവര്ക്ക് പോലും യാത്രാസൗകര്യങ്ങള് സാധ്യമായതായും ഇത് ഈ പ്രദേശങ്ങളുടെ വികസനത്തിന് കുതിപ്പേകുമെന്നും ശ്രീ. രാജ്നാഥ് സിംഗ് പറഞ്ഞു.
സമയബന്ധിതമായി പാലം നിര്മാണം പൂര്ത്തിയാക്കിയ ബോര്ഡര് റോഡ്സ് ഓര്ഗനൈസേഷനെ അഭിനന്ദിച്ച രാജ്യരക്ഷാമന്ത്രി, ബി.ആര്.ഒയ്ക്കുള്ള വാര്ഷിക ബജറ്റ് 2008-2016 കാലയളവില് 3,300-4600 കോടി രൂപയായിരുന്നത് 2020-2021 ല് 11,000 കോടി രൂപയായി വര്ദ്ധിപ്പിചത് എടുത്തു പറഞ്ഞു. അരുണാചല് പ്രദേശിലെ തവാംഗിലേക്കുള്ള റോഡിലെ സുപ്രധാനമായ നെച്ചിപു തുരങ്കത്തിന്റെ ശിലാസ്ഥാപന ഉദ്ഘാടനം നിര്വഹിച്ച ശ്രീ. രാജ്നാഥ് സിംഗ് ഇരട്ടപാതയുള്ള , 450 മീറ്റര് തുരങ്ക പാത സുരക്ഷിതവുമായ യാത്ര ഉറപ്പുവരുത്തുമെന്നും വ്യക്തമാക്കി.
പ്രധാനമന്ത്രിയുടെ ഓഫീസ്
ആഗോള പാട്ടിദാർ ബിസിനസ് ഉച്ചകോടി പ്രധാനമന്ത്രി ഏപ്രിൽ 29ന് ഉദ്ഘാടനം ചെയ്യും
സർദാർധാം സംഘടിപ്പിക്കുന്ന ആഗോള പാട്ടിദാർ ബിസിനസ് ഉച്ചകോടി  പ്രധാനമന്ത്രി ശ്രീ നരേന്ദ്ര മോദി 2022 ഏപ്രിൽ 29 ന് ഉച്ചയ്ക്ക് 12 മണിക്ക് വീഡിയോ കോൺഫറൻസിംഗിലൂടെ ഉദ്ഘാടനം ചെയ്യും.
പാട്ടിദാർ സമുദായത്തിന്റെ സാമൂഹിക-സാമ്പത്തിക വികസനത്തിന് ഉത്തേജനം നൽകുന്നതിനായി സർദാർധാം 'മിഷൻ 2026' ന് കീഴിൽ ജിപിബിഎസ് സംഘടിപ്പിക്കുന്നു. രണ്ട് വർഷം കൂടുമ്പോഴാണ് ഉച്ചകോടി സംഘടിപ്പിക്കുന്നത്. ആദ്യ രണ്ട് ഉച്ചകോടികൾ 2018ലും 2020ലും ഗാന്ധിനഗറിലാണ് നടന്നത്, നിലവിലെ ഉച്ചകോടി ഇപ്പോൾ സൂറത്തിലാണ് നടക്കുന്നത്. ജിപിബിഎസ് 2022-ന്റെ പ്രധാന പ്രമേയം "ആത്മനിർഭർ സമൂഹം മുതൽ ആത്മനിർഭർ ഗുജറാത്തിലേക്കും ഇന്ത്യയിലേക്കും" എന്നതാണ്. സമൂഹത്തിനുള്ളിൽ ചെറുകിട, ഇടത്തരം, വൻകിട സംരംഭങ്ങളെ ഒരുമിച്ച് കൊണ്ടുവരാൻ ഉച്ചകോടി ലക്ഷ്യമിടുന്നു; പുതിയ സംരംഭകരെ പരിപോഷിപ്പിക്കുകയും പിന്തുണയ്ക്കുകയും വിദ്യാസമ്പന്നരായ യുവാക്കൾക്ക് പരിശീലനവും തൊഴിൽ സഹായവും നൽകുകയും ചെയ്യുന്നു. ഏപ്രിൽ 29 മുതൽ മെയ് 1 വരെ സംഘടിപ്പിക്കുന്ന ത്രിദിന ഉച്ചകോടിയിൽ സർക്കാർ വ്യാവസായിക നയം, എംഎസ്എംഇകൾ, സ്റ്റാർട്ടപ്പുകൾ, ഇന്നൊവേഷൻ തുടങ്ങിയ വിവിധ വശങ്ങൾ ഉൾക്കൊള്ളുന്നു.
-ND-
(
പ്രധാനമന്ത്രിയുടെ ഓഫീസ്
11ാമത് ബ്രിക്സ്ഉച്ചകോടിക്കിടെ പ്രധാനമന്ത്രിയുംചൈനീസ് പ്രസിഡന്റ് ശ്രീ. ഷീ ജിന്പിങ്ങുംകൂടിക്കാഴ്ച നടത്തി
ബ്രസീലിയയില് 11ാമത് ബ്രിക്സ്ഉച്ചകോടിക്കിടെ 2019 നവംബര് 13നു പ്രധാനമന്ത്രി ശ്രീ. നരേന്ദ്ര മോദിയും ബഹുമാനപ്പെട്ട ചൈനീസ് പ്രസിഡന്റ് ശ്രീ. ഷീ ജിന്പിങ്ങുംകൂടിക്കാഴ്ച നടത്തി.രണ്ടാമത് അനൗദ്യോഗികഉച്ചകോടിക്കുചെന്നൈയില്ആതിഥ്യമരുളിയതിന് അഭിനന്ദനങ്ങള് അറിയിച്ച പ്രസിഡന്റ്ഷീ ജിന്പിങ്, തനിക്കു പ്രധാനമന്ത്രി മോദിയും ഇന്ത്യന് ജനതയും നല്കിയസ്വീകരണംഎന്നുംഓര്ക്കുമെന്നുവ്യക്തമാക്കി. 202ലെ അനൗദ്യോഗികഉച്ചകോടിക്കായിഅദ്ദേഹം പ്രധാനമന്ത്രിയെചൈനയിലേക്കു ക്ഷണിച്ചു. തീയതിയുംവേദിയും നയതന്ത്ര വകുപ്പുകള്വഴിതീരുമാനിക്കും.
വ്യാപാരം, നിക്ഷേപം എന്നീമേഖലകള്സംബന്ധിച്ചുഗൗരവമേറിയ ചര്ച്ചകള് നിലനിര്ത്തേണ്ടതിന്റെ പ്രാധാന്യംഇരുവരുംഅംഗീകരിച്ചു. അടുത്തിടെഷാംഗ്ഹായില്സമാപിച്ച ചൈന ഇംപോര്ട്ട്എക്സ്പോര്ട്ട്എക്സ്പോയില്ഇന്ത്യആത്മാര്ഥതയോടെ പങ്കെടുത്തതിനു പ്രസിഡന്റ്സീ പ്രധാനമന്ത്രിയെ നന്ദി അറിയിച്ചു. വ്യാപാര, സമ്പദ്വ്യവസ്ഥാരംഗങ്ങളെസംബന്ധിച്ച ഉന്നതതലസമിതിയോഗം ഉടന് ചേരണമെന്ന്ഇരു നേതാക്കളും സമ്മതിച്ചു.
(ഇരുരാജ്യങ്ങളും തമ്മില് നയതന്ത്ര ബന്ധംആരംഭിച്ചതിന്റെ 70ാം വാര്ഷികംഅടുത്ത വര്ഷംആഘോഷിക്കുന്നതിനു നടത്തിവരുന്ന തയ്യാറെടുപ്പുകള്ഇരുവരുംവിലയിരുത്തി. ഈ ആഘോഷം ജനങ്ങള് തമ്മിലുള്ള ബന്ധം മെച്ചപ്പെടാന് സഹായകമാകുമെന്ന്അവര്വിലയിരുത്തി.അതിര്ത്തിസംബന്ധിച്ച കാര്യങ്ങള്ക്കായി പ്രത്യേക പ്രതിനിധികളുടെഒരുയോഗംകൂടി നടക്കുമെന്നു നിരീക്ഷിച്ച നേതാക്കള്, അതിര്ത്തിപ്രദേശങ്ങളില്ശാന്തിയുംസുരക്ഷയും നിലനിര്ത്തേണ്ടതിന്റെ പ്രാധാന്യംആവര്ത്തിച്ചു.
പ്രധാനമന്ത്രിയുടെ ഓഫീസ്
ജാർഖണ്ഡിലെ പാകുർ ബസ് അപകടത്തിൽ പ്രധാനമന്ത്രി അനുശോചിച്ചു
ദുരന്തത്തിനിരയായവർക്ക് പിഎംഎൻആർഎഫിൽ നിന്നുള്ള ധനസഹായത്തിന് അംഗീകാരം
ജാർഖണ്ഡിലെ പാകൂരിൽ ബസ് അപകടത്തിൽ മരിച്ചവർക്കു പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പരിക്കേറ്റവർ വേഗം സുഖം പ്രാപിക്കട്ടെയെന്ന് അദ്ദേഹം പ്രാർത്ഥിച്ചു.
അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവരുടെ അടുത്ത ബന്ധുക്കൾക്ക് 50,000 രൂപ വീതവും നൽകുമെന്ന് പിഎംഒ പറഞ്ഞു.
ട്വീറ്റുകളുടെ ഒരു പരമ്പരയിൽ പി എം ഓ പറഞ്ഞു :
“ജാർഖണ്ഡിലെ പാകൂരിൽ നടന്ന ബസ് അപകടത്തിൽ ഞാൻ വേദനിക്കുന്നു. ദുഃഖകരമായ ഈ വേളയിൽ, മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കട്ടെ: പ്രധാനമന്ത്രി നരേന്ദ്രമോദി.
“. പാകൂരിൽ അപകടത്തിൽ മരിച്ചവരുടെ അടുത്ത ബന്ധുക്കൾക്ക് സഹായധനമായി പിഎംഎൻആർഎഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപയും നൽകും. "
(
പ്രധാനമന്ത്രിയുടെ ഓഫീസ്
മഹാത്മാ ഗാന്ധി രാജ്യാന്തര ശുചിത്വ കണ്വെന്ഷന്റെ സമാപനച്ചടങ്ങില് പ്രധാനമന്ത്രി പ്രസംഗിച്ചു
ന്റെ സമാപനച്ചടങ്ങില് പ്രധാനമന്ത്രി ശ്രീ. നരേന്ദ്ര മോദി പ്രസംഗിച്ചു. ലോകത്താകമാനമുള്ള ശുചിത്വ മന്ത്രിമാരും വാഷ്  നേതാക്കളും സംബന്ധിച്ച നാലു ദിവസത്തെ രാജ്യാന്തര സമ്മേളനമായിരുന്നു എം.ജി.ഐ.എസ്.സി. ഐക്യരാഷ്ട്ര സഭ സെക്രട്ടറി ജനറല് ശ്രീ. ആന്റോണിയോ ഗട്ടറസിനൊപ്പം പ്രധാനമന്ത്രി ഡിജിറ്റല് പ്രദര്ശനം കണ്ടു. വേദിയില്വെച്ചു വിശിഷ്ടവ്യക്തികള് മഹാത്മാഗാന്ധി സ്മാരക സ്റ്റാംപും മഹാത്മാഗാന്ധി ഏറ്റവും ഇഷ്ടപ്പെട്ടിരുന്ന മന്ത്രങ്ങളിലൊന്നായ ‘വൈഷ്ണവ ജനതോ’ അടിസ്ഥാനമാക്കിയുള്ള മെഡ്ലി സി.ഡിയും പ്രകാശിപ്പിച്ചു. ചടങ്ങില് സ്വച്ഛ് ഭാരത് അവാര്ഡുകളുടെ വിതരണവും നടന്നു.
ശുചിത്വത്തിനു മഹാത്മാ ഗാന്ധി കല്പിച്ചിരുന്ന പ്രാധാന്യം പ്രധാനമന്ത്രി തന്റെ പ്രസംഗത്തില് ചൂണ്ടിക്കാട്ടി. ഗ്രാമീണ ശുചിത്വം പ്രധാന വിഷയമായി അവതരിപ്പിച്ചിരുന്ന, മഹാത്മാ ഗാന്ധിയുടെ 1945ല് പ്രസിദ്ധീകരിക്കപ്പെട്ട ‘നിര്മാണ പദ്ധതി’ എന്ന ലേഖനത്തെക്കുറിച്ചും അദ്ദേഹം അനുസ്മരിച്ചു.
ശുചിത്വം പാലിക്കാത്തതു നിമിത്തം ചുറ്റുപാട് മാലിന്യം നിറഞ്ഞതായിത്തീര്ന്നാല് അതുമായി പൊരുത്തപ്പെടുന്ന മോശം സ്ഥിതി ഉണ്ടാവുമെന്നു പ്രധാനമന്ത്രി പറഞ്ഞു. അതേസമയം, ഒരാള് തനിക്കു ചുറ്റുമുള്ള അഴുക്ക് വൃത്തിയാക്കുന്നപക്ഷം അയാള് ഊര്ജസ്വലനായിരിക്കും എന്നു മാത്രമല്ല, അയാള് മാലിന്യം നിറഞ്ഞ ചുറ്റുപാടുമായി താദാത്മ്യപ്പെടുകയുമില്ല.
സ്വച്ഛ് ഭാരത് ദൗത്യത്തിലേക്കു നയിച്ചത് മഹാത്മാ ഗാന്ധിയുടെ പ്രേരണയാണെന്ന് അദ്ദേഹം വ്യക്തമാക്കി. മഹാത്മാഗാന്ധിയുടെ പ്രേരണയാല് ഇന്ത്യന് ജനത സ്വച്ഛ് ഭൗരത് ദൗത്യത്തെ ലോകത്തിലെ ഏറ്റവും വലിയ ജനകീയ മുന്നേറ്റമാക്കി മാറ്റിയെന്നും പ്രധാനമന്ത്രി പറഞ്ഞു. 2014ല് വെറും 38 ശതമാനമായിരുന്ന ഗ്രാമീണ ശുചിത്വം ഇപ്പോള് 94 ശതമാനത്തിലേറെയായി ഉയര്ന്നുവെന്ന് അദ്ദേഹം വ്യക്തമാക്കി. അഞ്ചു ലക്ഷത്തിലേറെ ഗ്രാമങ്ങള് ഇപ്പോള് തുറസ്സായ സ്ഥലത്തു മലവിസര്ജനമില്ലാത്ത പ്രദേശങ്ങളായി മാറിയെന്നും ശ്രീ. നരേന്ദ്ര മോദി കൂട്ടിച്ചേര്ത്തു. സ്വച്ഛ് ഭാരത ദൗത്യം ആരംഭിച്ചശേഷം ഇന്ത്യയിലെ ജനങ്ങളുടെ ജീവിതശൈലിയില് ഗുണപരമായ മാറ്റം ഉണ്ടായതില് അദ്ദേഹം സംതൃപ്തി പ്രകടിപ്പിച്ചു. സുസ്ഥിരമായ വികസനലക്ഷ്യം നേടിയെടുക്കാനുള്ള പാതയിലാണ് ഇന്ത്യയെന്ന് അദ്ദേഹം പറഞ്ഞു. ലോകത്തെ സുന്ദരമാക്കുന്ന നാലു ‘പി’കളായ പൊളിറ്റിക്കല് ലീഡര്ഷിപ്പ് , പബ്ലിക് ഫണ്ടിങ് , പാര്ട്ണര്ഷിപ്പ്സ് , പീപ്പിള്സ് പാര്ടിസിപ്പേഷന്  എന്നിവ പ്രധാനമന്ത്രി ഉയര്ത്തിക്കാട്ടി.
പാരമ്പര്യ വൈദ്യം, ഹോമിയോപ്പതി മേഖലകളിലെ സഹകരണത്തിന് ഇന്ത്യയും ബ്രസീലും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഗുണഫലങ്ങള്
പാരമ്പര്യ വൈദ്യശാസ്ത്രമോലയില് ഇന്ത്യയും ബ്രസീലും തമ്മിലുള്ള സഹകരണം മെച്ചപ്പെടുത്താന് ഈ ധാരണാപ;തം സഹായിക്കും.
പശ്ചാത്തലം
ആഗോള ആരോഗ്യ പരിപ്രേക്ഷ്യത്തില് അനിതരസാധാരണമായ ശേഷിയുള്ള ഔഷധസസ്യങ്ങളുള്പ്പെടെ വളരെ വികസിച്ച ഒരു പാരമ്പര്യ വൈദ്യമേഖലയാണ് നമുക്കുള്ളത്. ഇന്ത്യയും ബ്രസീലും തമ്മില് ഉഭയകക്ഷി തലത്തിലും ബ്രിക്സ്, ബേസിക്, ജി-20, ജി-4, ബി.എസ്.എ. എന്നീ ബഹുകക്ഷിതലത്തിലും വലിയ ബഹുതല സ്ഥാപനങ്ങളായ യു.എന്, ഡബ്ല്യു.ടി.ഒ, യുനെസ്കോ, ഡബ്ല്യു.എച്ച്.ഒ എന്നിവയിലും മികച്ച ബന്ധമാണ്. ലാറ്റിനമേരിക്കന് കരീബിയന് മേഖല ഒന്നാകെ എടുത്താല് ഇന്ത്യയുടെ ഏറ്റവുംവലിയ വ്യാപാര പങ്കാളിയുമാണ് ബ്രസീല്.
ജൈവവൈവവിദ്ധ്യത്തില് ഇന്ത്യയും ബ്രസീലും സമ്പന്നമാണ്. ഒപ്പം ഔഷധ ചെടികളുടെ അടിസ്ഥാനത്തില് വിശാലമായ ആരോഗ്യ ചികിത്സാപദ്ധതികളും ഔഷധസസ്യങ്ങള് ഉപയോഗിക്കുന്ന ചരിത്രവും രണ്ടു രാജ്യങ്ങളും തമ്മിലുണ്ട്. ആയുര്വേദം, യോഗ, അതുപോലെ മറ്റ് പരമ്പരാഗത സംവിധാനങ്ങളും ബ്രസീലില് ജനപ്രിയമാണ്.
വാര്ത്താവിതരണ പ്രക്ഷേപണ മന്ത്രാലയം
52 -ാമത് ഐഎഫ്എഫ്ഐയ്ക്കുള്ള മീഡിയ രജിസ്ട്രേഷൻ ആരംഭിച്ചു
ലോകത്തെമ്പാടും നിന്നുള്ള 300 ലധികം സിനിമകൾ പ്രദർശിപ്പിക്കാൻ ഐഎഫ്എഫ്ഐയുടെ 52 -ാമത് പതിപ്പ്
ഇന്ത്യ അന്താരാഷ്ട്ര ചലച്ചിത്ര മേളയുടെ 52-ാമത് എഡിഷൻ  നവംബർ 20 മുതൽ 28 വരെ ഗോവയിൽ നടക്കും. നിലവിലെ കോവിഡ് -19 സാഹചര്യം പരിഗണിച്ച്, 52-ാമത് ഐഎഫ്എഫ്ഐ ഹൈബ്രിഡ് ഫോർമാറ്റിൽ ആയിരിക്കും അരങ്ങേറുക .
ലോകത്തെമ്പാടും നിന്നുള്ള മികച്ച സമകാലിക, ക്ലാസിക് സിനിമകളുടെ ഒരു കൊളാഷ് ഐ എഫ് എഫ് ഐ പ്രദർശിപ്പിക്കുന്നു കൂടാതെ ലോകപ്രശസ്ത ചലച്ചിത്ര പ്രവർത്തകർ, അഭിനേതാക്കൾ, സാങ്കേതിക വിദഗ്ധർ, നിരൂപകർ, അക്കാദമിഷ്യൻമാർ, ചലച്ചിത്ര പ്രേമികൾ എന്നിവരെ സിനിമയും കലാരൂപങ്ങളും ,ക്ലാസുകൾ, പാനൽ ചർച്ചകൾ, കോ-പ്രൊഡക്ഷൻ, സെമിനാറുകൾ തുടങ്ങിയവ. ആഘോഷിക്കാൻ സ്വാഗതം ചെയ്യുന്നു.
ഐ എഫ് എഫ് ഐ യുടെ 52 -ാമത് എഡിഷനിൽ നേരിട്ട് പങ്കെടുക്കാൻ ആഗ്രഹിക്കുന്ന മാധ്യമ പ്രതിനിധികൾക്ക് ഇപ്പോൾ ഈ ലിങ്കിൽ ഓൺലൈനായി രജിസ്റ്റർ ചെയ്യാം: https://my.iffigoa.org/extranet/media/. ലിങ്കിൽ സൂചിപ്പിച്ചിരിക്കുന്ന ബാധകമായ പി ഐ ബി മാർഗ്ഗനിർദ്ദേശങ്ങൾ അനുസരിച്ച് മീഡിയ അക്രഡിറ്റേഷൻ അനുവദിക്കും.
അപേക്ഷകർ 2021 ജനുവരി 1 -ന് 21 വയസ്സിന് മുകളിൽ പ്രായമുള്ളവരായിരിക്കണം കൂടാതെ കുറഞ്ഞത് മൂന്ന് വർഷമെങ്കിലും ഐഎഫ്എഫ്ഐ പോലുള്ള പ്രധാന അന്താരാഷ്ട്ര ചലച്ചിത്രമേളകൾ കവർ ചെയ്തിട്ടുള്ള പ്രൊഫഷണൽ പരിചയം ഉണ്ടായിരിക്കണം.
പൊതു താൽപ്പര്യാർത്ഥം, അപേക്ഷകന് കോവിഡ് -19 ന് പ്രതിരോധ കുത്തിവയ്പ്പ് നൽകാൻ ശുപാർശ ചെയ്യുന്നു; ഒന്നോ രണ്ടോ ഡോസ് വാക്സിനേഷൻ ലഭിച്ച അപേക്ഷകർക്ക് അവരുടെ പ്രതിരോധ സർട്ടിഫിക്കറ്റ് ഡെലിഗേറ്റ് രജിസ്ട്രേഷൻ പോർട്ടലിൽ അപ്ലോഡ് ചെയ്യാം.
2021 നവംബർ 14 അർദ്ധരാത്രിയോടെ രജിസ്ട്രേഷൻ അവസാനിക്കും.
ഓൺലൈൻ പങ്കാളിത്തത്തിനുള്ള അവസരങ്ങൾ :
ഈ വർഷം ജനുവരിയിൽ നടന്ന ഐ എഫ് എഫ് ഐ യുടെ 51-ാമത് പതിപ്പ് പോലെ, 52-ാമത് പതിപ്പും ഉത്സവവുമായി ബന്ധപ്പെട്ട പ്രവർത്തനങ്ങളിൽ പങ്കെടുക്കാൻ അവസരമൊരുക്കും. നിരവധി സിനിമ പ്രദർശനങ്ങൾ ഓൺലൈനിൽ ഉണ്ടാകും. പി ഐ ബി നടത്തുന്ന എല്ലാ ഐ എഫ് എഫ് ഐ പത്രസമ്മേളനങ്ങളുംപി ഐ ബി- യുടെ യൂട്യൂബ് ചാനലായ youtube.com/pibindia- ൽ തത്സമയം സംപ്രേഷണം ചെയ്യും, കൂടാതെ മാധ്യമപ്രവർത്തകർക്ക് ഓൺലൈനിൽ ചോദ്യങ്ങൾ ചോദിക്കാൻ വ്യവസ്ഥയുണ്ടാകും.
വെർച്വൽ പ്ലാറ്റ്ഫോമിനായുള്ള രജിസ്ട്രേഷനുകൾ ഉടൻ പ്രഖ്യാപിക്കും.
ഐ എഫ് എഫ് ഐ യെ കുറിച്ച്
1952 ൽ ആരംഭിച്ച ഇന്റർനാഷണൽ ഫിലിം ഫെസ്റ്റിവൽ ഓഫ് ഇന്ത്യ  ഏഷ്യയിലെ ഏറ്റവും പ്രധാനപ്പെട്ട ചലച്ചിത്രമേളകളിലൊന്നാണ്. വർഷം തോറും, നിലവിൽ ഗോവയിൽ നടക്കുന്ന ഈ ചലച്ചിത്രോത്സവം ചലച്ചിത്രകലയുടെ മികവ് പ്രദർശിപ്പിക്കുന്നതിന് ലോകസിനിമകൾക്ക് ഒരു പൊതുവേദി ഒരുക്കുക എന്നതാണ് ലക്ഷ്യമിടുന്നത്; വിവിധ രാജ്യങ്ങളിലെ സാമൂഹികവും സാംസ്കാരികവുമായ പശ്ചാത്തലത്തിൽ അവിടങ്ങളിലെ ചലച്ചിത്ര സംസ്കാരങ്ങൾ മനസ്സിലാക്കുന്നതിനും അഭിനന്ദിക്കുന്നതിനും പുറമെ ഈ മേള ലോകത്തെ ജനങ്ങൾക്കിടയിൽ സൗഹൃദവും സഹകരണവും പ്രോത്സാഹിപ്പിക്കുന്നു. വാർത്താവിതരണ പ്രക്ഷേപണ മന്ത്രാലയത്തിന് കീഴിലുള്ള ഫിലിം ഫെസ്റ്റിവൽ ഡയറക്ടറേറ്റും ഗോവ ഗവണ്മെന്റും സംയുക്തമായാണ് മേള സംഘടിപ്പിക്കുന്നത്
(Visitor Counter : 199